ai4bharat/Pralekha huggingface dataset:
ভূ-বিজ্ঞানমন্ত্রক
অতি তীব্র ঘূর্ণিঝড় ‘ফণী’ আগামীকাল বিকেলে গোপালপুর ও পুরীর কাছে চাঁদবালির মধ্যে ওডিশা উপকূল অতিক্রম করবে
পশ্চিমবঙ্গ ও ওডিশা সহ চার রাজ্যের উপকূলবর্তী জেলাগুলিতে ঘূর্ণিঝড়ের সতর্কতা
নয়াদিল্লি, ০২ মে, ২০১৯
বঙ্গোপসাগরে ঘনিভূত ঘূর্ণীঝড় আজ দুপুর আড়াইটে নাগাদ উত্তর – উত্তর পূর্ব মুখে অগ্রসর হয়ে পুরীর ৩২০ কিলোমিটার দক্ষিণ - দক্ষিণ পশ্চিমে এবং দীঘার ৬১০ কিলোমিটার দক্ষিণ - দক্ষিণ পশ্চিমে অবস্থান করছে। এটি আরও শক্তি অর্জন করে আগামীকাল সকালের দিকে গোপালপুর ও চাঁদবালির মধ্যে ওডিশা উপকূল অতিক্রম করতে পারে। এই সময়ে ঝড়ের গতিবেগ ঘন্টায় ১৭০ – ১৮০ কিলোমিটার থাকবে। কোনও কোনও সময়ে তা বেড়ে ঘন্টায় ২০০ কিলোমিটারেও পৌঁছে যেতে পারে। দুপুর থেকে বিকেলের মধ্যে এই ঘূর্ণিঝড় স্থলভূমিতে আছড়ে পড়তে পারে।
এরপরই ঘূর্ণিঝড় উত্তর – উত্তর পূর্ব অভিমুখে এগোতে থাকবে এবং ক্রমশ দুর্বল হয়ে পশ্চিমবঙ্গে প্রবেশ করবে। এই সময়ে ঝড়ের গতিবেগ থাকবে ঘন্টায় ৯০ – ১০০ কিলোমিটার। কখনও বা এই গতিবেগ ঘন্টায় ১১৫ কিলোমিটারেও পৌঁছে যেতে পারে। পরবর্তী সময়ে ঘূর্ণিঝড়টি আরও দুর্বল হয়ে ৪ঠা এপ্রিল সন্ধ্যায় বাংলাদেশে পৌঁছে যাবে। এই সময়ে ঝড়ের গতিবেগ ঘন্টায় ৬০ – ৭০ কিলোমিটার দাঁড়াবে।
শক্তিশালী এই ঘূর্ণিঝড়ের প্রেক্ষিতে উত্তর অন্ধ্রপ্রদেশ, ওডিশা, পশ্চিমবঙ্গ, অরুণাচল প্রদেশ, অসম এবং মেঘালয়ে ভারী থেকে অতি ভারী এবং মাঝারি থেকে হাল্কা বৃষ্টিপাত হতে পারে। এর মধ্যে ওডিশার গঞ্জাম ও গজপতি জেলায় প্রবল বর্ষণের সম্ভাবনা রয়েছে। পশ্চিমবঙ্গের উপকূলবর্তী ও তার পাশের জেলাগুলিতেও হাল্কা থেকে মাঝারি এবং কোনও কোনও স্থানে প্রবল বর্ষণের সম্ভাবনা রয়েছে বলে আবহাওয়া দপ্তর সূত্রে জানানো হয়েছে। আজ সন্ধ্যা থেকে আগামী ২৪ ঘন্টায় পশ্চিমবঙ্গের বিভিন্ন স্থানে ঘন্টায় ৪০ – ৫০ কিলোমিটার এবং আগামীকাল এই গতিবেগ বৃদ্ধি পেয়ে ঘন্টায় ৬০ – ৭০ কিলোমিটারে পৌঁছে যেতে পারে। ৩রা মে এই ঝড়ের গতিবেগ ঘন্টায় ৯০ – ১০০ কিলোমিটারে পৌঁছে যেতে পারে। ঘূর্ণিঝড়ের প্রভাবে ৪ঠা মে পর্যন্ত অন্ধ্রপ্রদেশ উপকূল, বঙ্গোপসাগর, ওডিশা ও পশ্চিমবঙ্গে সমুদ্র উত্তাল হয়ে উঠতে পারে। এর ফলে, ওডিশার গঞ্জাম, খুরদা এবং পুরী জেলার নীচু অঞ্চলগুলিতে ঢেউ – এর জল ঢুকে পড়তে পারে। মৎস্যজীবীদের এই সময়কালে সমুদ্রে মাছ ধরতে না যাওয়ার জন্য পরামর্শ দেওয়া হয়েছে।
পশ্চিমবঙ্গের পূর্ব ও পশ্চিম মেদিনীপুর, দক্ষিণ ও উত্তর ২৪ পরগনা, হাওড়া, হুগলী ও কলকাতায় এই ঘূর্ণিঝড়ের ফলে ক্ষয়ক্ষতির সম্ভাবনা রয়েছে।
CG/PB/SB
(Visitor Counter : 210
স্বাস্থ্যওপরিবারকল্যাণমন্ত্রক
কোভিড–১৯ এর সর্বশেষ তথ্য
নতুনদিল্লি, ১৬ এপ্রিল, ২০২০
(দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রী, ড. হর্ষ বর্ধন, ভারতে কোভিড – ১৯ মহামারীর মোকাবিলায় গৃহীত বিভিন্ন পদক্ষেপ নিয়ে আলোচনা করতে, বিশ্ব স্বাস্থ্য সংস্থা -র পদস্থ ও তৃণমূল পর্যায়ের আধিকারিক এবং কেন্দ্র ও রাজ্য সরকারের স্বাস্থ্য দপ্তরের আধিকারিকদের সঙ্গে বৈঠক করেন।
বৈঠকে হু-এর আধিকারিকদের সঙ্গে জেলাস্তরে সহযোগিতার মধ্য দিয়ে হটস্পট এবং ক্লাস্টার সংক্রমণ আটকাতে পরিকল্পনা গ্রহণের উদ্যোগ নেওয়া হয়।
এছাড়া সংক্রমণের সম্ভাব্য উপায় চিহ্নিত করা, সংক্রমিতদের বিষয়ে পর্যালোচনা এবং যতক্ষণ না পর্যন্ত এই মহামারীর সংক্রমণ বন্ধ হয়, ততক্ষণ জেলাস্তরে নজরদারীর পরিকল্পনা গ্রহণে সাহায্য করার বিষয়গুলি নিয়ে আলোচনা করা হয়।
স্বাস্থ্য ও পরিবার কল্যাণ মন্ত্রক, লকডাউন চলার সময় নিরাপদ পানীয় জল পান করার বিষয়ে একটি নির্দেশিকা জারি করেছে। জনস্বাস্থ্য দপ্তর সমাজের ঝুঁকিপূর্ণ অংশের মানুষদের জন্য ত্রাণ শিবিরে জল সরবরাহ বাড়াতে এবং ক্লোরিন ট্যাবলেট, ব্লিচিং পাউডার আরো বেশি করে ব্যবহারের পরামর্শ দিয়েছে।
বর্তমান সময়ে মহামারীর চিকিৎসা পরিষেবার পাশাপাশি, অত্যাবশ্যক স্বাস্থ্য পরিষেবার জন্য একটি নির্দেশিকা জারি করা হয়েছে। অসরকারী এবং বেসরকারী ক্ষেত্রের সঙ্গে কোভিড – ১৯ ছাড়া অন্যান্য অসুখের চিকিৎসার জন্য সাহায্য নিতে বলা হয়েছে।
টীকাকরণের মতন জরুরী চিকিৎসা পরিষেবাগুলির ক্ষেত্রে লকডাউন এবং সামাজিক দূরত্ব বজায় রাখতে হবে। গর্ভবতী মহিলা, অপুষ্টিতে ভোগা শিশু, যক্ষ্মা, কুষ্ঠ, এইচআইভি, ভাইরাল হেপাটাটিস, সিওপিডি, ডায়ালিসিস রোগীদের জন্য উপস্বাস্থ্য কেন্দ্র এবং আয়ুষ্মান ভারত স্বাস্থ্য কেন্দ্রগুলির মাধ্যমে চিকিৎসা পরিষেবা দেওয়ার ব্যবস্থা করতে হবে।
শেষ পাওয়া খবরে দেশে মোট সংক্রমিতের সংখ্যা হল ১২,৩৮০ জন। এপর্যন্ত ৪১৪ জন মারা গেছেন। ১৪৮৯ জন সুস্থ হয়ে বাড়ী ফিরে গেছেন।
এপর্যন্ত দেশের ৩২৫টি জেলায় কোভিড সংক্রমণের কোনো খবর নেই। পুডুচেরির মাহে জেলায় গত ২৮ দিন ধরে নতুন করে কেউ সংক্রমিত হন নি। পশ্চিমবঙ্গের নদীয়া সহ দেশের ২৭টি জেলায় গত ১৪ দিনে নতুন করে কেউ এই ভাইরাসে আক্রান্ত হয় নি।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড – ১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
CG/CB
প্রধানমন্ত্রীরদপ্তর
চার্টার্ড অ্যাকাউন্টেন্টদের সিএ দিবস উপলক্ষ্যে প্রধানমন্ত্রীর শুভেচ্ছা
নয়াদিল্লী, ০১ জুলাই, ২০২১
প্রধানমন্ত্রী শ্রী নরেন্দ্র মোদী চার্টার্ড অ্যাকাউন্টেন্ট দিবস উপলক্ষ্যে চার্টার্ড অ্যাকাউন্টেন্টদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘সিএ দিবসে সব চার্টার্ড অ্যাকাউন্টেন্টদের শুভেচ্ছা জানাই। ভারতের প্রগতিতে এঁদের গুরুত্বপূর্ণ ভূমিকা রয়েছে। আমি সমস্ত সিএ-দের গুণগত উৎকর্ষতা বজায় রাখার জন্য আহ্বান জানাচ্ছি, যাতে ভারতীয় সংস্থাগুলি আন্তর্জাতিক স্তরে শ্রেষ্ঠ সংস্থা হয়ে উঠতে পারে।’
CG/CB/NS
(
প্রধানমন্ত্রীরদপ্তর
মহারাষ্ট্রে রোজগার মেলায় প্রধানমন্ত্রীর ভাষণ
“মহারাষ্ট্র সরকার যুবক-যুবতীদের কাজের সুযোগ দেওয়ার দৃঢ় সংকল্প নিয়ে সামনের দিকে এগিয়ে চলেছে”
“কাজের ধরণ দ্রুত পাল্টাচ্ছে, সরকারও অবিরাম বিভিন্ন ধরনের কাজের সুযোগ তৈরি করছে”
“কাজের সুযোগ এবং স্বরোজগারের সুযোগ সমানভাবে সকলের কাছে উপলব্ধ, দলিত, পিছিয়ে পড়া শ্রেণীর জনগণ, আদিবাসী ও মহিলারা সমান সুযোগ পাচ্ছেন”
“কেন্দ্রীয় সরকার মহারাষ্ট্রের জন্য ২ লক্ষ কোটি টাকার বেশি ২২৫টি প্রকল্প অনুমোদন করেছে”
নয়াদিল্লি, ০৩ নভেম্বর, ২০২২
প্রধানমন্ত্রী শ্রী নরেন্দ্র মোদী আজ ভিডিও বার্তার মাধ্যমে মহারাষ্ট্র সরকারের রোজগার মেলায় ভাষণ দেন। প্রধানমন্ত্রী বলেন, কেন্দ্রীয় স্তরে ধনতেরাসের দিন এই রোজগার মেলা শুরু হয়েছিল। সেই থেকে কেন্দ্রীয় সরকারের ১০ লক্ষ চাকরি দেওয়ার প্রক্রিয়া শুরু হয়। প্রধানমন্ত্রী ইতিমধ্যেই গুজরাট এবং জম্মু-কাশ্মীর সরকারের রোজগার মেলায় ভাষণ দিয়েছেন। “স্বল্প সময়ের প্রস্তুতিতে মহারাষ্ট্র সরকার এই রোজগার মেলার আয়োজন করেছে। তা থেকে এটি স্পষ্ট যে রাজ্য সরকার চাকুরি দিতে কতটা দৃঢ় সংকল্প। আমি অত্যন্ত আনন্দিত যে আগামীদিনে মহারাষ্ট্রে এ ধরনের আরো চাকরি মেলার আয়োজন করা হবে”- প্রধানমন্ত্রী বলেন। তিনি বলেন, মহারাষ্ট্রের স্বরাষ্ট্র দপ্তরে হাজার হাজার চাকুরি দেওয়া হবে।
প্রধানমন্ত্রী বলেন, অমৃতকালে দেশ উন্নত ভারত গঠনের লক্ষ্যে কাজ করে চলেছে। এতে যুবকদের গুরুত্বপূর্ণ ভূমিকা রয়েছে। তিনি বলেন, “পরিবর্তিত সময়ের সঙ্গে সঙ্গে কাজের ধরণ বদলেছে। সরকারও পরিবর্তিত পরিস্থিতির সঙ্গে তাল মিলিয়ে নতুন নতুন কাজের সুযোগ সৃষ্টি করছে।” তিনি বলেন, মুদ্রা প্রকল্প ইতিমধ্যেই ২০ লক্ষ কোটি যুবক-যুবতীকে ঋণ দিয়েছে। একইভাবে স্টার্টআপ এবং এমএসএমই ক্ষেত্রে যুব সম্প্রদায়কে বিশেষ সাহায্য দেওয়া হচ্ছে। প্রধানমন্ত্রী জোর দিয়ে বলেন, “সরকারের মূল লক্ষ্য হচ্ছে কর্মসংস্থান ও স্বরোজগারের সুযোগ সমানভাবে সকলের কাছে পৌঁছে দেওয়া। দলিত, পিছিয়ে পড়া শ্রেণীর জনগণ, আদিবাসী মহিলা সকলেই সমান সুযোগ পাচ্ছেন।” প্রধানমন্ত্রী বলেন, স্বনির্ভর গোষ্ঠীর সঙ্গে যুক্ত ৮ কোটি মহিলাকে ৫ লক্ষ কোটি টাকা সাহায্য দেওয়া হয়েছে।
প্রধানমন্ত্রী বলেন, “বর্তমানে সরকার পরিকাঠামো, তথ্য ও প্রযুক্তি সহ অন্যান্য ক্ষেত্রে রেকর্ড সংখ্যক বিনিয়োগ করছে। এর ফলে কাজের সুযোগ বাড়ছে।” মহারাষ্ট্র প্রসঙ্গে প্রধানমন্ত্রী বলেন, কেন্দ্রীয় সরকার এই রাজ্যে ২ লক্ষ কোটি টাকার বেশি ব্যয়ে ২২৫টি প্রকল্প অনুমোদন করেছে। রেল প্রকল্পের জন্য দেওয়া হয়েছে ৭৫ হাজার কোটি টাকা ও আধুনিক সড়ক তৈরির জন্য দেওয়া হয়েছে ৫০ কোটি টাকা। প্রধানমন্ত্রী বলেন, “এই প্রকল্পগুলির কাজ হয়তো চলছে কিংবা খুব শীঘ্রই শুরু হবে।” প্রধানমন্ত্রী বক্তব্যের শেষে বলেন, “সরকার যখন পরিকাঠামো ক্ষেত্রে এতো ব্যাপক বিনিয়োগ করছে তখন লক্ষ লক্ষ কর্মসংস্থানের সুযোগ সৃষ্টি হচ্ছে।”
PG/PM/ NS
(
অর্থমন্ত্রক
প্রাক—বাজেট আলোচনায় ডিজিটাল অর্থনীতি, আর্থিক প্রযুক্তি ও নতুন উদ্যোগের প্রতিনিধিদের সঙ্গে অর্থমন্ত্রীর প্রথম বৈঠক
নয়াদিল্লি, ১৬ ডিসেম্বর, ২০১৯
২০২০-২১ অর্থবর্ষে সাধারণ বাজেটের প্রাক্কালে অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন তাঁর প্রাক-বাজেট আলোচনা শুরু করেছেন। প্রথম বৈঠকটি ডিজিটাল অর্থনীতি, আর্থিক প্রযুক্তি ও নতুন উদ্যোগের প্রতিনিধিদের সঙ্গে অনুষ্ঠিত হয়েছে।
বিগ ডেটা প্রযুক্তি, প্রচুর ডেটা পর্যালোচনা করে তার চরিত্র বোঝা, অতিক্ষুদ্র, ক্ষুদ্র ও মাঝারি শিল্পোদ্যোগে বিগ ডেটা প্রযুক্তি ব্যবহার এবং জন-প্রশাসনে বিগ ডেটার প্রয়োগ। এই আলোচনায় ডিজিটাল পরিকাঠামোয় সরকারের ভূমিকা, এই পরিকাঠামোর বিষয়ে গোপনীয়তা, আর্থিক নিয়মাবলী, নতুন উদ্যোগে সহজে ব্যবসা করার জন্য উপযুক্ত পরিবেশ গড়ে তোলা, ডিজিটাল ভারতের জন্য পরিকাঠামোর বিভিন্ন ঘাটতি এবং কর ব্যবস্থার ওপর বিভিন্ন দিক নিয়ে মতবিনিময় হয়।
বৈঠকে অর্থ ও কর্পোরেট বিষয়ক দপ্তরের প্রতিমন্ত্রী শ্রী অনুরাগ ঠাকুর, অর্থ সচিব শ্রী রাজীব কুমার, আর্থিক বিষয়ক দপ্তরের সচিব শ্রী অতনু চক্রবর্তী, রাজস্ব সচিব শ্রী অজয় ভূষণ পাণ্ডে, বৈদ্যুতিন ও তথ্যপ্রযুক্তি দপ্তরের সচিব শ্রী অজয় প্রকাশ সাহনি, টেলি-যোগাযোগ দপ্তরের সচিব শ্রী অংশু পারেখ, কেন্দ্রীয় প্রত্যক্ষ কর পর্ষদের চেয়ারম্যান শ্রী প্রমোদ চন্দ্র মোদী, সিবিআইসি-র চেয়ারম্যান শ্রী পি কে দাস, মুখ্য অর্থনৈতিক উপদেষ্টা ডঃ কে ভি সুব্রহ্মনিয়ম সহ দপ্তরের উচ্চপদস্থ আধিকারিকরা উপস্থিত ছিলেন।
আলোচনায় অংশ নিয়ে ডিজিটাল অর্থনীতি, আর্থিক প্রযুক্তি ও নতুন উদ্যোগের প্রতিনিধিরা বিগ ডেটার বিষয়ে নানা পরামর্শ দেন। এর মধ্যে রয়েছে – তথ্যকেন্দ্র তৈরিতে উৎসাহদান, গ্রামাঞ্চলে ডিজিটাল লেনদেন বাড়াতে বিভিন্ন উদ্যোগ গ্রহণ, নতুন উদ্যোগে শুরু হওয়া সংস্থাগুলিকে কর ছাড়, মহিলাদের কর্মসংস্থান বৃদ্ধি, দক্ষতা বিকাশের লক্ষ্যে তরুণ সমাজের প্রশিক্ষণের ব্যবস্থা করা, দেশের মধ্যে যে সমস্ত সংস্থাগুলি গবেষণা ও উন্নয়নের কাজ করবে তাদের আর্থিক সুবিধা দেওয়া সহ বিভিন্ন বিষয়।
বৈঠকে অংশগ্রহণকারীদের মধ্যে ছিলেন উইপ্রোর মুখ্য আইন আধিকারিক শ্রী দীপক আচার্য, বৈদ্যুতিন ও কম্পিউটার সফটওয়্যার রপ্তানি পর্ষদের শ্রী মনদীপ সিং পুরী, জিও মোবাইলের কুমারী বিশাখা সায়গল, আইআইএম রোহতকের নির্দেশক শ্রী ধীরাজ পি শর্মা প্রমুখ।
CG/CB/DM
(Visitor Counter : 46
প্রধানমন্ত্রীরদপ্তর
শুভ নববর্ষ উপলক্ষে পয়লা বৈশাখ দেশবাসীর সুখ ও সুস্বাস্থ্য কামনা করলেন প্রধানমন্ত্রী
নয়াদিল্লি, ১৫ এপ্রিল,২০২৩
“শুভ নববর্ষ! আগামী বছরটি আপনাদের জীবনে আনন্দ ও সুস্বাস্থ্য নিয়ে আসুক।”
আজ পয়লা বৈশাখ অর্থাৎ শুভ নববর্ষের দিনটিতে দেশবাসীকে এইভাবেই ট্যুইটারের মাধ্যমে শুভেচ্ছার বার্তা পাঠিয়েছেন প্রধানমন্ত্রী শ্রী নরেন্দ্র মোদী।
PG/SKD/DM/
(
রাষ্ট্রপতিরসচিবালয়
ডঃ শঙ্কর দয়াল শর্মার জন্মদিবসে রাষ্ট্রপতির শ্রদ্ধা
নতুনদিল্লি, ১৯শে আগস্ট, ২০২০
রাষ্ট্রপতি শ্রী রামনাথ কোবিন্দ আজ প্রাক্তন রাষ্ট্রপতি ডঃ শঙ্কর দয়াল শর্মাকে তাঁর জন্মদিনে শ্রদ্ধা জানিয়েছেন। রাষ্ট্রপতি এবং রাষ্ট্রপতি ভবনের আধিকারিকরা ডঃ শর্মার প্রতিকৃতিতে পুষ্পার্ঘ্য নিবেদন করেছেন।
(CG/CB
তথ্যওসম্প্রচারমন্ত্রক
প্রেস কাউন্সিল অফ ইন্ডিয়ার চতুর্দশ পরিষদ গঠনের জন্য যোগ্য প্রার্থীদের থেকে ৬ এপ্রিলের মধ্যে আবেদন পত্রের আহ্বান জানানো হয়েছে
কলকাতা, ১৫ মার্চ, ২০২১
প্রেস কাউন্সিল অফ ইন্ডিয়ার বর্তমান পরিষদের মেয়াদ ২৯ মে শেষ হচ্ছে। চতুর্দশ পরিষদ এরপর গঠিত হবে। দেশে সংবাদ মাধ্যমের স্বাধীনতা নিশ্চিত করার জন্য ১৯৭৮ সালের প্রেস কাউন্সিল আইন অনুসারে এই পরিষদ গঠিত হয়। পরিষদের বিচার বিভাগীয় আংশিক ক্ষমতা রয়েছে।
পরিষদের ৫এর ১ ধারা অনুসারে একজন চেয়ারম্যান এবং ২৮ জন সদস্য থাকবেন। ৬এর ১ ধারা অনুসারে এঁদের মেয়াদকাল হবে ৩ বছর। পরিষদের চেয়ারম্যান নতুন পরিষদ গঠনের জন্য যোগ্য ব্যক্তিদের কাছ থেকে আবেদন পত্রের আহ্বান করেছেন। মুখবন্ধ খামে আবেদন পত্রগুলি ৬ই এপ্রিলের মধ্যে জমা দিতে হবে। এ সংক্রান্ত যেকোন প্রশ্ন, নিয়মাবলী এবং নথি যাচাইয়ের প্রক্রিয়া সহ নানা প্রশ্নের উত্তর কাউন্সিলের ওয়েবসাইট https://presscouncil.nic.in থেকে পাওয়া যাবে।
শিল্পওবাণিজ্যমন্ত্রক
ভারতের কৃষিজ পণ্য রপ্তানি বাড়াতে বারাণসীতে এপিইডিএ-এর সভা
নয়াদিল্লি, ১০ জুলাই, ২০২১
কৃষিজ পণ্য রপ্তানি বাড়াতে এবং কৃষি ক্ষেত্রে বিশ্বের সেরা পন্থা-পদ্ধতিগুলি প্রয়োগের লক্ষ্যে এপিইডিএ আজ বারাণসীতে কৃষক উৎপাদক সংগঠন, ব্যবসায়ী, রপ্তানিকারী, কৃষি বিজ্ঞানী, উত্তর প্রদেশ সরকার এবং অন্যান্য প্রতিষ্ঠানগুলিকে নিয়ে এক সভার আয়োজন করেছে।
এই সভায় বারাণসী অঞ্চলের ২০০ জনেরও বেশি কৃষক যোগ দিয়েছেন। সভায় অংশ নেওয়া কৃষি বিজ্ঞানী ও আধিকারিকরা বারাণসী অঞ্চল থেকে কৃষিজ পণ্যের রপ্তানি বাড়াতে কৃষকদের প্রয়োজনীয় পরামর্শ দিচ্ছেন। একই সঙ্গে, কৃষি কাজে বিশ্ব মানের আদর্শ পন্থা-পদ্ধতি ব্যবহার সম্পর্কেও কৃষকদের অবহিত করা হচ্ছে।
বিশ্ব মানের আদর্শ কৃষি কাজ পদ্ধতির প্রয়োগ সম্পর্কেও কৃষকদের কারিগরি তথ্য দেওয়া হচ্ছে, যাতে কীটনাশক মুক্ত কৃষি পদ্ধতির প্রসার ঘটানো যায়। এ ধরনের পদ্ধতি ব্যবহারের ফলে টাটকা ফলমূল ও শাকসব্জিতে আগাম রোগ চিহ্নিতকরণ, রোগাক্রান্ত গাছগুলিকে পৃথকীকরণ এবং কৃষিজ পণ্যের রপ্তানি সম্ভাবনা আরও বৃদ্ধি পাবে। এই সভায় দেশের অগ্রণী কৃষি প্রতিষ্ঠানগুলির বিজ্ঞানী ও আধিকারিকরা ছাড়াও ভারতীয় কৃষি গবেষণা পর্ষদের অধীন একাধিক প্রতিষ্ঠান, বিশ্ববিদ্যালয়, কৃষি বিজ্ঞান কেন্দ্র এবং উত্তর প্রদেশ সরকারের কৃষি ও উদ্যান পালন দপ্তর অংশ নিয়েছে।
নাবার্ড, নাফেড, বামারলরি সহ একাধিক অগ্রণী প্রতিষ্ঠানের আধিকারিকরা কৃষক ও কৃষক উৎপাদক সংগঠনগুলিকে আদর্শ কৃষি পদ্ধতি সম্পর্কে সচেতন করার পাশাপাশি, নিজ নিজ দপ্তরের কৃষি কর্মসূচিগুলি সম্পর্কেও কৃষকদের অবহিত করেন।
স্বাধীনতার ৭৫তম বার্ষিকী উদযাপন উপলক্ষে বারাণসীতে এই সভার আয়োজন করা হয়েছে। আজাদি কা অমৃত মহোৎসব উদযাপনের অঙ্গ হিসাবে সরকার যে সমস্ত কর্মসূচি গ্রহণ করেছে, তার মধ্যে এটি একটি। উন্নয়নশীল ভারতের ৭৫ বছর ও তার গৌরবময় ইতিহাস সম্পর্কে সাধারণ মানুষকে আরও সচেতন করে তুলতেই এই উদ্যোগ।
CG/BD/SB
(Visitor Counter : 145
নির্বাচনকমিশন
সাধারণ নির্বাচনের চতুর্থ পর্যায়ে বিহারের দারভাঙ্গা, উজিয়ারপুর, সমস্তিপুর, বেগুসরাই এবং মুঙ্গের-৫টি লোকসভা কেন্দ্রের ৬৬জন প্রার্থীর ভাগ্য নির্ধারিত হবে
নয়াদিল্লি, ২৬ এপ্রিল, ২০১৯
সাধারণ নির্বাচনের চতুর্থ পর্যায়ে আগামী ২৯ তারিখ বিহারের দারভাঙ্গা, উজিয়ারপুর, সমস্তিপুর, বেগুসরাই এবং মুঙ্গের-এর ৫টি লোকসভা কেন্দ্রের ভোটগ্রহণ করা হবে। ২০ জন নির্দল এবং তিন জন মহিলা সহ মোট ৬৬জন প্রার্থীর ভাগ্য এইদিন নির্ধারিত হবে।
এই ৫টি লোকসভা কেন্দ্রে মোট ভোটদাতার সংখ্যা ৮৭০২৩১৩। এদের মধ্যে ৪৬৩৫০৭১ পুরুষ ভোটদাতা। মহিলা ভোটদাতার সংখ্যা ৪০৬৭০০৯ জন এবং তৃতীয় লিঙ্গের ভোটদাতা আছে ২৩৩ জন। সুষ্ঠু ভোটগ্রহণের জন্য ৮৮৩৪টি ভোটগ্রহণ কেন্দ্র খোলা হবে।
চতুর্থ পর্যায়ের লোকসভা কেন্দ্রগুলির বিস্তারিত তথ্য
|
|
কেন্দ্র
|
|
ভোটদাতা
|
|
ভোটগ্রহণ কেন্দ্রের সংখ্যা
|
|
প্রতিদ্বন্দ্বী প্রার্থীর সংখ্যা
|
|
পুরুষ
|
|
মহিলা
|
|
তৃতীয় লিঙ্গ
|
|
মোট সংখ্যা
|
|
|
|
|
|
১)দারভাঙ্গা
|
|
৮,৭০,৬০১
|
|
৭,৭৪,০৪৪
|
|
২৬
|
|
১৬,৪৪,৬৭১
|
|
১৬৬৪
|
|
০৮
|
|
২)উজিয়ারপুর
|
|
৮,৪৭,৭০৪
|
|
৭,৪০,৪৫৪
|
|
৫১
|
|
১৫,৮৮,২০৯
|
|
১৬০০
|
|
১৮
|
|
৩)সমস্তিপুর 
|
|
৮,৭৯,০৯১
|
|
৭,৭৬,৫৩৯
|
|
৪১
|
|
১৬,৫৫,৬৭১
|
|
১৭০০
|
|
১১
|
|
৪)বেগুসরাই
|
|
১০,৩৪,২৬০
|
|
৯,০৮,৪৪৬
|
|
৬৩
|
|
১৯,৪২,৭৬৯
|
|
১৯৪৪
|
|
১০
|
|
৫)মুঙ্গের
|
|
১০,০৩,৪১৫
|
|
৮,৬৭,৫২৬
|
|
৫২
|
|
১৮,৭০,৯৯৩
|
|
১৯২৬
|
|
১৯
|
|
মোট
|
|
৪৬,৩৫,০৭১
|
|
৪০,৬৭,০০৯
|
|
২৩৩
|
|
৮৭,০২,৩১৩
|
|
৮৮৩৪
|
|
৬৬
চতুর্থ পর্যায়ে বিহারে প্রতিদ্বন্দ্বী প্রার্থীরা
|
|
লোকসভা কেন্দ্রের সংখ্যা
|
|
চতুর্থ পর্যায়ে মোট আসন সংখ্যা-৫
বিহারে মোট লোকসভা কেন্দ্র- ৪০
|
|
অংশগ্রহণকারী রাজনৈতিক দলের বিস্তারিত তথ্য
|
|
রাজনৈতিক দল
|
|
প্রতিদ্বন্দ্বী প্রার্থীর সংখ্যা
|
|
বিজেপি
|
|
৩
|
|
|
|
কংগ্রেস
|
|
২
|
|
জেডি
|
|
১
|
|
আরজেডি
|
|
২
|
|
আরএলএসপি
|
|
১
|
|
বিএসপি
|
|
৪
|
|
এলজেপি
|
|
১
|
|
সিপিআই
|
|
১
|
|
সিপিআই
|
|
১
|
|
অন্যান্য
|
|
২৯
|
|
|
|
নির্দল
|
|
২১
|
|
মোট
|
|
|
|
৬৬
SSS/CB/NS
(Visitor Counter : 112
রেলমন্ত্রক
নির্ধারিত সংরক্ষিত আসনেই দিব্যাঙ্গজনদের নিয়োগ করা হবে - ভারতীয় রেল
নয়াদিল্লি, ২৮ অক্টোবর, ২০১৯
ভারতীয় রেলে লেভেল-১ নিয়োগের ক্ষেত্রে পার্সন্স উইথ বেঞ্চমার্ক ডিসেবিলিটিজ -এর সংরক্ষিত আসনে সঠিকভাবে নিয়োগ না হওয়ার অভিযোগে দিব্যাঙ্গজনরা গত ২৩শে অক্টোবর থেকে দিল্লির মান্ডি হাউজের সামনে বিক্ষোভ দেখাচ্ছেন।
এর পরিপ্রেক্ষিতে ভারতীয় রেল জানিয়েছে তাঁদের নির্ধারিত সংরক্ষিত আসনেই দিব্যাঙ্গজনদের নিয়োগ করা হবে। দিব্যাঙ্গজনদের জন্য সংরক্ষিত আসনে অন্য কোন ব্যক্তিদের নিয়োগ করা হবে না। প্রত্যেকটি রেলের আঞ্চলিক কার্যালয়ের ওয়েবসাইটে ক্যাটেগরি-ভিত্তিক কোয়ালিফাইং/কাট-অফ নম্বর তুলে ধরা হবে। যে সমস্ত দিব্যাঙ্গজন মেধার ভিত্তিতে পরীক্ষায় উত্তীর্ণ হয়েছেন, তাঁদেরকে নিয়োগ করা হবে। উল্লেখ্য, ২০১৮ সালের ফেব্রুয়ারিতে ভারতীয় রেল বিভিন্ন শূন্য পদে ৬৩ হাজার কর্মী নিয়োগের জন্য বিজ্ঞপ্তি দিয়েছিল। সেই বিজ্ঞপ্তিতে দিব্যাঙ্গজনদের নিয়োগের বিষয়েও উল্লেখ করা ছিল। এই নিয়োগ প্রক্রিয়া চলছে। খুব শীঘ্রই পরীক্ষায় উত্তীর্ণ দিব্যাঙ্গজনেরা নিয়োগপত্র পাবেন বলেও জানিয়েছে রেল দপ্তর।
CG/SS/DM
(Visitor Counter : 26
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৯ কোটি ১৬ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ১৬ কোটি ৬৭ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ২৯ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪৯ কোটি ১৬ লক্ষ ৩৬ হাজার ৯৮৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৬৭ লক্ষ ২৫ হাজার ৫৫৬টি টিকার ডোজ হাতে রয়েছে।
CG/SS/SKD/
(Visitor Counter : 71
প্রধানমন্ত্রীরদপ্তর
প্রধানমন্ত্রী ‘হর ঘর তিরঙ্গা’ অভিযানকে কেন্দ্র করে দেশবাসীর মধ্যে যে উৎসাহ ও উদ্দীপনা দেখা দিয়েছে তার প্রশংসা করেছেন
নয়াদিল্লি, ১১ আগস্ট ২০২২
প্রধানমন্ত্রী শ্রী নরেন্দ্র মোদী ‘হর ঘর তিরঙ্গা’ অভিযানে দেশবাসীর উৎসাহ ও উদ্দীপনার সঙ্গে অংশগ্রহণের প্রশংসা করেছেন। তিনি বলেছেন, এর মধ্য দিয়ে দেশের ঐক্য ও সংহতি প্রতিফলিত হয়েছে।
শ্রী মোদী রাখী পূর্ণিমার দিন যুব সম্প্রদায়ের সঙ্গে মত বিনিময়ের সময় তাঁদের হাতে ত্রিবর্ণরঞ্জিত জাতীয় পতাকা তুলে দেন। এ সংক্রান্ত ভিডিওটি তিনি সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন, “ ‘হর ঘর তিরঙ্গা’ অভিযানকে কেন্দ্র করে দেশবাসীর মধ্যে যে উৎসাহ ও উদ্দীপনা দেখা যাচ্ছে তার মধ্য দিয়ে দেশের ঐক্য ও অখণ্ডতার ভাবনা প্রতিফলিত হচ্ছে। অমৃতকালে এই ভাবনা ভারতবর্ষকে এক নতুন উচ্চতায় নিয়ে যাবে। #HarGharTiranga”
ত্রিবর্ণরঞ্জিত জাতীয় পতাকার সঙ্গে প্রত্যেক ভারতবাসী বিশেষ এক বন্ধনে আবদ্ধ। আজ আমার তরুণ বন্ধুদের হাতে এই পতাকা তুলে দিলাম। তাঁদের মুখ হাসিতে উদ্ভাসিত হয়ে উঠেছিল!
PG/CB/DM/
(
স্বাস্থ্যওপরিবারকল্যাণমন্ত্রক
স্বাস্থ্য মন্ত্রকের ই-সঞ্জিবনী টেলিমেডিসিন পরিষেবায় ৯ লক্ষ পরামর্শ
নয়াদিল্লি, ০২ ডিসেম্বর, ২০২০
এক অভাবনীয় সাফল্য হিসাবে স্বাস্থ্য মন্ত্রকের জাতীয় টেলিমেডিসিন পরিষেবা ই-সঞ্জিবনী ব্যবস্থার মাধ্যমে আজ পর্যন্ত ৯ লক্ষ পরামর্শ দেওয়া হয়েছে। ই-সঞ্জিবনী ব্যবস্থার মাধ্যমে সর্বাধিক পরিষেবা গ্রহণকারী ১০টি রাজ্যের মধ্যে রয়েছে – তামিলনাডু, উত্তর প্রদেশ, কেরল, মধ্যপ্রদেশ, গুজরাট, হিমাচল প্রদেশ, অন্ধ্রপ্রদেশ, উত্তরাখন্ড, কর্ণাটক এবং মহারাষ্ট্র।
ইন্টারনেটের মাধ্যমে রোগীদের চিকিৎসা ও পরামর্শ দানের ক্ষেত্রে টেলিমেডিসিন একটি নতুন পন্থা। ই-সঞ্জিবনী ব্যবস্থার মাধ্যমে রোগীর সঙ্গে চিকিৎসকের ভার্চ্যুয়াল মতবিনিময় হয়ে থাকে। ভৌগোলিক দিক থেকে প্রত্যন্ত ও দুর্গম এলাকাগুলির রোগীদের সঙ্গে ভিডিও কনফারেন্সের মাধ্যমে চিকিৎসকদের মতবিনিময় বর্তমান সময়ের প্রেক্ষিতে অত্যন্ত কার্যকর হয়ে উঠেছে। রোগীর সঙ্গে চিকিৎসকের পরামর্শ শেষে ই-সঞ্জিবনী ব্যবস্থা ইলেক্ট্রনিক পদ্ধতিতে একটি প্রেসক্রিপশন তৈরি হয়ে যায়, যেখানে সাধারণ প্রেসক্রিপশনের মতোই ওষুধ সেবনের ব্যাপারে পরামর্শ উল্লেখ থাকে। কোভিড-১৯ মহামারীর সময় প্রত্যন্ত অঞ্চলে বহির্বিভাগের রোগীদের চিকিৎসা পরামর্শ পৌঁছে দিতে স্বাস্থ্য মন্ত্রক ই-সঞ্জিবনী ব্যবস্থার সূচনা করে। এখনও পর্যন্ত ২৮টি রাজ্যে এই পরিষেবা কার্যকর হয়েছে।
ই-সঞ্জিবনী ব্যবস্থার ওপিডি বিভাগের সাহায্যে দেশে লকডাউনের সময় থেকে চিকিৎসা পরামর্শ দেওয়া হয়ে আসছে। এখনও পর্যন্ত ওপিডি পরিষেবায় ৭ লক্ষ ১৬ হাজার পরামর্শ দেওয়া হয়েছে। অনলাইনে ২৪০টিরও বেশি ওপিডি কর্মসূচি আয়োজিত হয়েছে, যেখানে রোগীরা ভিডিও কনফারেন্সের মাধ্যমে চিকিৎসকের সঙ্গে তাঁর শারীরিক সমস্যাগুলি মতবিনিময় করেছেন।
অবশ্য, ই-সঞ্জিবনী ব্যবস্থায় আয়ুষ্মান ভারত – রোগী কল্যাণ কেন্দ্রগুলির মাধ্যমে ১ লক্ষ ৮৩ হাজারেরও বেশি পরামর্শ দেওয়া হয়েছে। ই-সঞ্জিবনী এবং ওপিডি – দুই পরিষেবার মাধ্যমে ৯ লক্ষেরও বেশি চিকিৎসা পরামর্শ রোগীদের দেওয়া হচ্ছে। মোহালিতে ই-সঞ্জিবনী টিম রাজ্যগুলির চাহিদা মেটাতে স্বাস্থ্য ও পরিবার কল্যাণ মন্ত্রকের সঙ্গে ঘনিষ্ঠ সম্পর্ক বজায় রেখে কাজ করে চলেছে। এমনকি, ই-সঞ্জিবনী পরিষেবার সুবিধা সমাজের দুর্বল শ্রেণীর মানুষের কাছে আরও বেশি করে পৌঁছে দিতে মন্ত্রক রাজ্যগুলির সঙ্গে প্রয়োজনীয় রণকৌশল প্রণয়নে নিয়মিত যোগাযোগ বজায় রেখে চলেছে। তামিলনাডু, উত্তর প্রদেশ ও গুজরাটের মতো কয়েকটি রাজ্যে তথ্য প্রযুক্তি সম্পর্কে ধারণা নেই এমন ব্যক্তি সহ দরিদ্র রোগীদের সুবিধার্থে ই-সঞ্জিবনী পরিষেবা পৌঁছে দিতে একাধিক বিকল্প পন্থা নিয়ে পরীক্ষা-নিরীক্ষা চালাচ্ছে, যাতে ইন্টারনেটের সুবিধা ছাড়াই এই পরিষেবা অবিলম্বে পৌঁছে দেওয়া যায়।
কর্মী, জন-অভিযোগএবংপেনশনমন্ত্রক
দুর্নীতির বিরুদ্ধে নিরন্তর ধর্মযুদ্ধের প্রতি সরকারের অঙ্গীকার সতর্কতা সচেতনা সপ্তাহ উদযাপনের মধ্য দিয়ে প্রতিফলিত হয়েছে বলে জানিয়েছেন কেন্দ্রীয় মন্ত্রী ডঃ জিতেন্দ্র সিং
নয়াদিল্লি, ২ নভেম্বর, ২০২০
প্রশাসনিক সংস্কার ও জন-অভিযোগ দপ্তরের আধিকারিকদের আজ কর্মী, জন-অভিযোগ ও পেনশন দপ্তরের প্রতিমন্ত্রী ডঃ জিতেন্দ্র সিং সংহতির শপথ পাঠ করিয়েছেন। ডঃ সিং এই উপলক্ষে দপ্তরের 'আইডিয়াজ বক্স অন গুড গভর্ন্যান্স প্র্যাক্টিসেস ইন আ প্যান্ডেমিক’-এর সূচনা করেছেন। এছাড়াও, সোশ্যাল মিডিয়াতে বৈদ্যুতিন প্রক্রিয়ায় প্রশাসনিক কাজকর্মের ক্ষেত্রে ভালো কিছু পন্থাপদ্ধতি ট্যুইট করেছেন। এই আইডিয়া বক্সটি MyGov প্ল্যাটফর্ম ছাড়াও দপ্তরের ওয়েবসাইটে পাওয়া যাবে।
ডঃ সিং জানিয়েছেন, প্রধানমন্ত্রী শ্রী নরেন্দ্র মোদীর দুর্নীতির বিরুদ্ধে 'জিরো টলারেন্স' নেওয়ায় সরকার দুর্নীতির মোকাবিলায় একগুচ্ছ পদক্ষেপ গ্রহণ করেছে। দুর্নীতি প্রতিরোধ আইনে ৩০ বছর পর বেশ কিছু সংশোধন করা হয়েছে যাতে দুর্নীতি প্রতিরোধ করতে সুবিধা হয়। সরকার 'সি' এবং 'ডি' শ্রেণীর চাকরির নিয়োগের ক্ষেত্রে সাক্ষাৎকার ব্যবস্থাকে বাতিল করেছে। ২০১৮ সালে লোকপাল কার্যকর করা হয়েছে। এছাড়াও, সেন্ট্রাল ইনফরমেশন কমিশন এবং প্রশাসনিক সংস্কার ও জন-অভিযোগ দপ্তর বিভিন্ন অভিযোগের দ্রুত নিষ্পত্তি করছে।
এই উপলক্ষে 'সার্থক ভারত সমৃদ্ধ ভারত'-এর বিষয়ে একটি গোলটেবিল বৈঠকের আয়োজন করা হয়েছিল। এই বৈঠকে প্রাক্তন ক্যাবিনেট সচিব শ্রী প্রভাব কুমার এবং শ্রী অজিত শেঠ সহ বিশিষ্ট ব্যক্তিরা যোগ দেন। অনুষ্ঠানে দপ্তরের উচ্চপদস্থ আধিকারিকরাও অংশ নিয়েছিলেন।
CG/CB/DM
(Visitor Counter : 149
যুবওক্রীড়াবিষয়কমন্ত্রক
কেরালার বন্যাত্রাণে জাতীয় সমর শিক্ষার্থী বাহিনীর স্বেচ্ছাসেবীরা ব্যাপকভাবে অংশ নিচ্ছেন
নয়াদিল্লি, ২১ আগস্ট, ২০১৮
জাতীয় সমর শিক্ষার্থী বাহিনীর  স্বেচ্ছাসেবীরা কেরালায় যুদ্ধকালীন তৎপরতায় ত্রাণ ও উদ্ধারের কাজে চালাচ্ছেন। সারা রাজ্যের প্রায় ১২০০ এনএসএস ইউনিট ত্রাণের কাজে সম্পূর্ণভাবে যোগ দিয়েছেন। তাঁরা বন্যা বিদ্ধস্ত স্হান পরিস্কার করা, দুর্গতদের জন্য খাবারের প্যাকেট তৈরি করা, বড়ো আকারের রান্নাঘর চালানো এবং ওষুধপত্র বিতরনের কাজ করছে। এছাড়াও অনেক জায়গাতেই তারা দুর্গতদের উদ্ধারের কাজে অংশ নিয়েছে। শুকনো খাবার, জামাকাপড়, সাবান, ন্যাপকিন, ওষুধপত্র, গুঁড়ো দুধ, ব্লিচিং পাউডার প্রভৃতি সংগ্রহ করার কাজেও তারা হাত লাগিয়েছে। এছাড়া প্রধানমন্ত্রী ও কেরালার মুখ্যমন্ত্রীর ত্রাণ তহবিলের জন্য তাঁরা অর্থ সংগ্রহেও নেমেছেন। তামিলনাড়ু, মহারাষ্ট্র, গুজরাট, কর্ণাটক এবং পশ্চিমবঙ্গে থেকেও স্বেচ্ছাসেবীরা এই কাজে যোগ দিয়েছেন।
CG/PB/NS/…
(Visitor Counter : 42
স্বরাষ্ট্র মন্ত্রক
আরব সাগরের ওপর ঘনীভূত ঘূর্ণিঝড় মোকাবিলার প্রস্তুতি নিয়ে জাতীয় বিপর্যয় পরিচালন ব্যবস্থাপনা কতৃপক্ষ , জাতীয় বিপর্যয় মোকাবিলা বাহিনী , ভারতীয় আবহাওয়া দফতর  এবং ভারতীয় উপকূলরক্ষী বাহিনীর কর্মকর্তাদের সাথে পর্যালোচনা বৈঠক স্বরাষ্ট্রমন্ত্রী শ্রী অমিত শাহ'র
নতুন দিল্লি, ১ জুন, ২০২০
কেন্দ্রীয়স্বরাষ্ট্রমন্ত্রী শ্রী অমিত শাহ আজ আরব সাগরে ওপর ঘনীভূত ঘূর্ণিঝড় মোকাবিলায় প্রস্তুতি নিয়ে জাতীয় বিপর্যয় পরিচালন ব্যবস্থাপনা কতৃপক্ষ , জাতীয় বিপর্যয় মোকাবিলা বাহিনী , ভারতীয় আবহাওয়া দফতর  এবং ভারতীয় উপকূলরক্ষী বাহিনীর কর্মকর্তাদের সাথে একটি উচ্চ পর্যায়ের পর্যালোচনা বৈঠক করেছেন। এই ঘূর্ণিঝড়টি মহারাষ্ট্র, গুজরাত এবং দমন ও দিউয়ের কিছু জায়গায় আঘাত হানতে পারে বলে মনে করা হচ্ছে।
যদিও এর আগে ভারতীয় আবহাওয়া দফতর জানিয়েছিল যে, দক্ষিণ-পূর্ব এবং পার্শ্ববর্তী পূর্ব-মধ্য আরব সাগর ও লক্ষদ্বীপ অঞ্চলে তৈরি হওয়া নিম্নচাপটি ক্রমশই ঘনীভূত হয়ে পরবর্তী ১২ ঘন্টার মধ্যে গভীর নিম্নচাপে পরিণত হওয়ার তীব্র সম্ভাবনা রয়েছে। এই নিম্নচাপটি পরবর্তী ২৪ ঘন্টায় আরব সাগরের পূর্ব মধ্য অঞ্চলের উপর একটি ঘূর্ণিঝড়ের রূপ নেবে।
এরপরেই, শ্রী শাহ গুজরাত ও মহারাষ্ট্রের মুখ্যমন্ত্রী, শ্রী বিজয় রুপানী এবং শ্রী উদ্ধব ঠাকরে, দাদ্রা - নগর হাভেলি এবং দমন ও দিউ'র প্রশাসক শ্রী প্রফুল প্যাটেলের সঙ্গে ভিডিও কনফারেন্সর মাধ্যমে বৈঠক করেছেন।স্বরাষ্ট্র মন্ত্রী আসন্ন ঘূর্ণিঝড় মোকাবিলায় তাদের সকলকেই কেন্দ্রের পক্ষ থেকে সব রকম সহায়তার আশ্বাস দিয়েছেন। এমনকি পরিস্থিতি মোকাবিলার জন্য তাদের কি প্রয়োজন তা বিস্তারিত ভাবে জানতে চেয়েছেন।
ইতোমধ্যে এনডিআরএফ'এর ১৩টি দল গুজরাতে পাঠানো হয়েছে।২টি দল কে প্রস্তুত রাখা হয়েছে। মহারাষ্ট্রে ১৬টি এনডিআরএফ'এর দল পাঠানো হয়েছে। দমন ও দিউ এবং দাদ্রা ও নগর হাভেলিতে একটিকরে দল মোতায়েন করা হয়েছে। এনডিআরএফ উপকূলীয় অঞ্চলের নিচু এলাকা থেকে মানুষকে সরিয়ে নেওয়ার জন্য রাজ্য সরকারকে সহায়তা করছে।
(CG/SS